CELEX: 31998R1165
Language: ro
Date: 1998-05-19 00:00:00
Title: Regulamentul (CE) nr. 1165/98 al Consiliului din 19 mai 1998 privind statisticile pe termen scurt

Anunţ juridic important

|

31998R1165

Official Journal L 162 , 05/06/1998 P. 0001 - 0015 Ediţie specială în limba cehă Chapter 13 Volume 020 P. 291  - 305 Ediţie specială în limba estonă Chapter 13 Volume 020 P. 291  - 305 Ediţie specială în limba maghiară Chapter 13 Volume 020 P. 291  - 305 Ediţie specială în limba lituaniană Chapter 13 Volume 020 P. 291  - 305 Ediţie specială în limba letonă Chapter 13 Volume 020 P. 291  - 305 Ediţie specială în limba malteză Chapter 13 Volume 020 P. 291  - 305 Ediţie specială în limba polonă Chapter 13 Volume 020 P. 291  - 305 Ediţie specială în limba slovacă Chapter 13 Volume 020 P. 291  - 305 Ediţie specială în limba slovenă Chapter 13 Volume 020 P. 291  - 305

		19980519Regulamentul (CE) nr. 1165/98 al Consiliuluidin 19 mai 1998privind statisticile pe termen scurtCONSILIUL UNIUNII EUROPENE,având în vedere Tratatul de instituire a Comunității Europene, în special articolul 213,având în vedere proiectul de regulament prezentat de Comisie [1],având în vedere avizul Parlamentului European [2],având în vedere avizul Comitetului Economic și Social [3],având în vedere avizul Institutului Monetar European [4],(1) întrucât Directiva 72/211/CEE a Consiliului din 30 mai 1972 privind statisticile coordonate cu privire la ciclul de afaceri în marea și mica industrie [5] și Directiva 78/166/CEE a Consiliului din 13 februarie 1978 privind statisticile coordonate privind ciclul de afaceri în construcțiile de clădiri și construcțiile civile [6], care au drept obiectiv furnizarea unui set de statistici coerente, nu au putut ține seama de schimbările economice și tehnice;(2) întrucât, între timp, Uniunea Europeană a înregistrat progrese suplimentare pe calea integrării; întrucât noile politici și orientări în domeniul economic, al concurenței, social, ambiental și al întreprinderilor necesită inițiative și decizii bazate pe statistici fiabile; întrucât informațiile furnizate în conformitate cu legislația comunitară existentă sau a celei din statele membre sunt parțial inadecvate sau insuficient comparabile pentru a reprezenta o bază fiabilă pentru activitatea Comunităților;(3) întrucât viitoarea Bancă Centrală Europeană are nevoie de statistici rapide și pe termen scurt, în vederea evaluării dezvoltării economice în statele membre în contextul politicii europene monetare unice;(4) întrucât este necesară standardizarea pentru satisfacerea cerințelor comunitare de informații privind convergența economică;(5) întrucât este necesar să fie disponibile statistici fiabile și rapide în vederea raportării cu privire la dezvoltarea economică din fiecare stat membru al Uniunii Europene în cadrul politicii economice a Uniunii;(6) întrucât întreprinderile și asociațiile profesionale ale acestora au nevoie de astfel de informații pentru a-și putea înțelege propriile piețe și pentru a cunoaște activitățile și performanțele propriului sector, la nivel național și internațional;(7) întrucât elaborarea conturilor naționale în conformitate cu Regulamentul (CE) nr. 2223/96 al Consiliului din 25 iunie 1996 privind sistemul european de conturi naționale și regionale comunitare [7] necesită dezvoltarea unor surse statistice comparabile, complete și fiabile;(8) întrucât, prin Decizia 92/326/CEE [8], Consiliul adoptă un program pe doi ani (1992 și 1993) de dezvoltare a statisticilor europene privind serviciile; întrucât acest program include elaborarea statisticilor armonizate atât la nivel național, cât și la nivel internațional, în special în ceea ce privește comerțul distributiv;(9) întrucât, în conformitate cu principiul subsidiarității, crearea normelor statistice comune care permit producerea statisticilor armonizate este o acțiune ce poate fi întreprinsă eficient numai la nivel comunitar și întrucât acestea se vor aplica în fiecare stat membru sub autoritatea organismelor și instituțiilor care au sarcina elaborării statisticilor oficiale;(10) întrucât cea mai bună metodă de evaluare a ciclului de afaceri constă în elaborarea statisticilor în conformitate cu principiile metodologice și definițiile comune ale caracteristicilor; întrucât numai pe baza elaborării coordonate se pot elabora statistici armonizate cu fiabilitatea, viteza, flexibilitatea și gradul de detaliere necesar pentru satisfacerea cerințelor Comisiei și întreprinderilor;(11) întrucât ajustarea sezonieră și calcularea seriilor de tendințe ciclice pentru datele naționale pot fi realizate cel mai bine de către autoritățile statistice naționale; întrucât transmiterea datelor ajustate sezonier și a seriilor de tendințe ciclice către Comisie (Eurostat) va conduce la creșterea coerenței între datele difuzate la nivel național și cele difuzate la nivel internațional;(12) întrucât unitățile tip de activitate (UTA) corespund uneia sau mai multor subdiviziuni ale întreprinderii; întrucât, pentru ca o UTA să fie observabilă, sistemul informațional al întreprinderii trebuie să fie capabil să indice sau să calculeze pentru fiecare UTA cel puțin valoarea producției, consumul intermediar, costul manoperei, excedentul de exploatare și forța de muncă ocupată și formarea brută de capital fix; întrucât UTA care se regăsesc într-o anumită rubrică a clasificării statistice a activităților economice din Comunitatea Europeană (NACE Rev. 1) pot realiza produse din afara grupei omogene, datorită activităților secundare asociate acestora, care nu pot fi identificate separat din documentele contabile disponibile; întrucât întreprinderea este identică UTA în cazul în care se dovedește imposibil pentru o întreprindere să indice sau să calculeze informații referitoare la toate variabilele enumerate în listă pentru una sau mai multe subdiviziuni operaționale;(13) întrucât datele statistice elaborate în cadrul sistemului comunitar trebuie să aibă o calitate satisfăcătoare, iar această calitate, precum și sarcina de răspuns pe care o antrenează trebuie să fie comparabilă între statele membre și întrucât este deci necesară stabilirea de comun acord a criteriilor care să permită satisfacerea acestor cerințe; întrucât statisticile pe termen scurt trebuie să fie în concordanță cu rezultatele transmise în conformitate cu Regulamentul (CE, Euratom) nr. 58/97 al Consiliului din 20 decembrie 1996 privind statisticile structurale de întreprindere [9];(14) întrucât Regulamentul (CE) nr. 322/97 al Consiliului din 17 februarie 1997 privind statisticile comunitare [10] reprezintă cadrul de referință pentru prevederile acestui regulament, în special pentru cele care se referă la accesul la sursele de date administrative și la confidențialitatea statistică;(15) întrucât este necesară simplificarea procedurilor administrative pentru întreprinderi, în special în cazul întreprinderilor mai mici, inclusiv promovarea noilor tehnologii de culegere și elaborare a datelor; întrucât utilizarea datelor administrative existente în scopuri statistice este una dintre măsurile menite să ușureze sarcina de răspuns a întreprinderilor; întrucât în cazul în care pentru elaborarea statisticilor este indispensabilă culegerea directă a datelor în întreprinderi, metodele și tehnicile utilizate trebuie să asigure date fiabile și actualizate, fără a genera pentru părțile în cauză, în special pentru întreprinderile mici și mijlocii, o sarcină de răspuns disproporționată în raport cu rezultatele la care se pot aștepta în mod rezonabil utilizatorii de statistici;(16) întrucât este necesară existența unui cadru legal comun pentru toate activitățile întreprinderilor și pentru toate domeniile statisticilor de întreprindere, care acoperă și domeniile pentru care încă nu sunt elaborate statistici; întrucât domeniul de aplicare al statisticilor care trebuie elaborate poate fi definit pe baza Regulamentului (CEE) nr. 696/93 al Consiliului din 15 martie 1993 privind unitățile statistice de observare și analiză a sistemului de producție comunitar [11] și a Regulamentului (CEE) nr. 3037/90 al Consiliului din 9 octombrie 1990 privind clasificarea statistică a activităților economice din Comunitatea Europeană (NACE Rev. 1) [12];(17) întrucât, pentru a se putea clarifica ulterior regulile de culegere și prelucrare statistică a datelor și de prelucrare și transmitere a variabilelor, este necesar să se confere Comisiei, asistată de Comitetul pentru programul statistic constituit prin Decizia 89/382/CEE, Euratom a Consiliului [13], competența de a adopta măsurile de aplicare a prezentului regulament;(18) întrucât Comitetul pentru programul statistic a fost consultat în conformitate cu articolul 3 din Decizia 89/382/CEE, Euratom,ADOPTĂ PREZENTUL REGULAMENT:Articolul 1Obiective generale(1) Obiectivul prezentului regulament este de a stabili un cadru comun pentru producerea statisticilor comunitare pe termen scurt referitoare la ciclul de afaceri.(2) Statisticile cuprind informații (variabile) necesare pentru a furniza o bază uniformă pentru analiza evoluției pe termen scurt a cererii și ofertei, a factorilor de producție și a prețurilor.Articolul 2Domeniul de aplicare(1) Prezentul regulament se aplică tuturor activităților de piață din secțiunile C-K și M-O ale clasificării statistice a activităților economice din Comunitatea Europeană (NACE Rev. 1), create prin Regulamentul (CEE) nr. 3037/90.(2) Unitățile statistice de tipurile enumerate la secțiunea I a anexei la Regulamentul (CEE) nr. 696/93 și clasificate la una dintre activitățile menționate la alineatul (1) sunt incluse în domeniul de aplicare al prezentului regulament. Utilizarea unităților speciale pentru elaborarea statisticilor este specificată în anexele regulamentului menționat.Articolul 3Anexe(1) Cerințele specifice referitoare la variabile sunt descrise în anexe.(2) În cadrul fiecărei anexe, daca este cazul, vor fi menționate următoarele informații:(a) activitățile specifice pentru care trebuie elaborate statistici;(b) tipurile de unități statistice care trebuie utilizate pentru elaborarea statisticilor;(c) lista variabilelor;(d) formatul variabilelor;(e) perioada de referință a variabilelor;(f) gradul de detaliere a variabilelor;(g) termenele de transmitere a datelor;(h) lista studiilor pilot voluntare;(i) prima perioadă de referință;(j) durata perioadei de tranziție care poate fi acordată.Articolul 4Culegerea datelor(1) Statele membre obțin datele necesare pentru elaborarea variabilelor enumerate în anexe.(2) Statele membre pot obține datele necesare apelând la o combinație a diferitelor surse menționate mai jos, aplicând principiul simplificării administrative:(a) anchete obligatorii: unitățile legale definite de Regulamentul (CEE) nr. 696/93, cărora le aparțin sau din care sunt compuse unitățile statistice solicitate de statele membre, sunt obligate să furnizeze informații operative corecte și complete;(b) alte surse adecvate, inclusiv date administrative;(c) proceduri de estimare statistică adecvate.(3) Statele membre și Comisia, corespunzător domeniilor lor de competență, promovează condițiile necesare pentru o mai mare utilizare a culegerii electronice de date și a prelucrării automate a datelor.Articolul 5FrecvențaToate variabilele sunt produse cu o frecvență mai mare decât cea anuală. Frecvența pentru fiecare variabilă este precizată în anexe.Articolul 6Gradul de detaliereVariabilele sunt produse în conformitate cu clasificările corespunzătoare, cu gradul de detaliere precizat în anexe.Articolul 7PrelucrareStatele membre prelucrează datele obținute în conformitate cu articolul 4 alineatul (2) în variabile comparabile, în conformitate cu normele stabilite de anexe. De asemenea, statele membre țin seama de consultanța acordată de manualul metodologic consultativ menționat la articolul 12.Articolul 8TransmitereStatele membre transmit variabilele menționate la articolul 7, inclusiv datele confidențiale, la Eurostat prin mijloace electronice sau alte mijloace adecvate, într-un termen de la sfârșitul perioadei de referință care este precizat în anexe. În orice caz, variabilele nu sunt transmise Comisiei (Eurostat) mai târziu decât ziua în care sunt difuzate de către autoritatea națională.Articolul 9Tratamentul datelor confidențialeTratamentul datelor confidențiale și transmiterea acestui tip de date menționate la articolul 8 se realizează în conformitate cu prevederile comunitare existente care reglementează confidențialitatea statistică.Articolul 10Calitatea(1) Statele membre se asigură că variabilele transmise reflectă populația de unități. În acest scop, datele obținute în conformitate cu articolul 4 alineatul (2) trebuie să acopere un număr suficient de unități încât să asigure un grad de reprezentativitate suficient.(2) Calitatea variabilelor este măsurată de fiecare stat membru, în conformitate cu criteriile comune.(3) Calitatea variabilelor este testată periodic prin comparare cu alte informații statistice. În plus, acestea trebuie verificate pentru coerența internă.(4) Evaluarea calității se realizează comparând avantajele disponibilității acestor date în raport cu costurile culegerii și cu sarcina de răspuns a întreprinderilor, în special în ceea ce privește întreprinderile mici. În scopul acestei evaluări, statele membre transmit Comisiei, la cererea acesteia, informațiile necesare.Articolul 11Schimbarea ponderilor și a anului de bază(1) Statele membre adaptează, după caz, sistemul de ponderare a indicilor compoziți cel puțin o dată la cinci ani. Ponderile utilizate în sistemele de ponderare adaptate sunt transmise Comisiei în termen de trei ani de la sfârșitul noului an de referință.(2) La fiecare cinci ani, statele membre modifică anul de referință al indicilor, utilizând ca ani de referință anii care se termină în 0 sau 5. Toți indicii trebuie calculați în conformitate cu noul an de referință în termen de trei ani de la sfârșitul acestui nou an de bază.Articolul 12Manualul metodologic(1) După consultarea Comitetului pentru programul statistic, Comisia publică un manual metodologic consultativ în care să fie explicate normele prezentate în anexe și care conține și sfaturi privind statisticile pe termen scurt.(2) Manualul este revizuit la intervale periodice.Articolul 13Perioada de tranziție și derogări(1) Pot fi acordate perioade de tranziție care nu depășesc 5 ani de la data intrării în vigoare a regulamentului.(2) În cursul perioadei de tranziție se pot acorda derogări de la prevederile acestui regulament de către Comisie, în măsura în care sistemele statistice naționale necesită adaptări majore.Articolul 14Rapoarte(1) Statele membre transmit Comisiei, la cerere, orice informații relevante cu privire la aplicarea prezentului regulament în statele membre.(2) În termen de trei ani de la intrarea în vigoare a prezentului regulament și apoi la fiecare trei ani, Comisia înaintează Parlamentului European și Consiliului un raport cu privire la statisticile elaborate în conformitate cu acest regulament și în special cu privire la relevanța și calitatea acestora, precum și cu privire la sarcina de răspuns a întreprinderilor.Articolul 15Coordonarea în statele membreÎn fiecare stat membru, o autoritate națională coordonează:(1) transmiterea variabilelor (articolul 8);(2) evaluarea calității acestora (articolul 10);(3) transmiterea informațiilor relevante [articolul 14 alineatul (1)].Articolul 16Studii pilot(1) În conformitate cu procedura prevăzută la articolul 18, Comisia instituie o serie de studii pilot voluntare care trebuie realizate de statele membre. Aceste studii pilot sunt specificate în anexe.(2) Studiile pilot sunt realizate în vederea evaluării relevanței și fezabilității obținerii datelor, luând în considerare avantajele disponibilității datelor în raport cu costurile culegerii și cu sarcina de răspuns a întreprinderilor.(3) Comisia informează Consiliul cu privire la rezultatele studiilor pilot.Articolul 17Punerea în aplicareÎn conformitate cu procedura prevăzută la articolul 18, Comisia determină măsurile de aplicare a prezentului regulament, inclusiv măsurile de aplicare a evoluțiilor economice și sociale referitoare la culegerea și prelucrarea statistică a datelor și la transmiterea variabilelor. În acest scop, trebuie să se țină seama de principiul că avantajele măsurii adoptate trebuie să depășească costurile și de principiul că nu sunt implicate resurse suplimentare majore în nici unul dintre statele membre, pentru nici o întreprindere, comparativ cu prevederile inițiale ale acestui regulament. Măsurile de aplicare a prezentului regulament trebuie să includă, în special:(a) utilizarea unităților speciale (articolul 2);(b) actualizarea listei variabilelor (articolul 3);(c) definițiile și formatul adecvat pentru transmiterea variabilelor (articolul 3);(d) frecvența elaborării statisticilor (articolul 5);(e) nivelul de defalcare și de agregare care trebuie aplicat variabilelor (articolul 6);(f) termenele de transmitere (articolul 8);(g) criteriile de evaluare a calității (articolul 10);(h) perioadele de tranziție și derogările acordate în cursul perioadelor de tranziție (articolul 13);(i) instituirea studiilor pilot (articolul 16).Articolul 18Procedura comitetului(1) Comisia este sprijinită de Comitetul pentru programul statistic, denumit în continuare "Comitetul".(2) Reprezentantul Comisiei înaintează comitetului un proiect al măsurilor care urmează a fi adoptate. Comitetul emite un aviz cu privire la acest proiect într-un termen stabilit de președinte în funcție de urgența problemei. Acest aviz este adoptat cu majoritatea prevăzută la articolul 148 alineatul (2) din tratat, în cazul în care Consiliului i se cere să adopte o propunere a Comisiei. Voturile reprezentanților statelor membre în comitet sunt ponderate în conformitate cu prevederile acestui articol. Președintele nu are drept de vot.(3) Comisia adoptă măsurile prevăzute în cazul în care acestea sunt conforme cu avizul comitetului. În cazul în care măsurile prevăzute nu sunt conforme cu avizul comitetului, sau în absența avizului, Comisia înaintează Consiliului, fără întârziere, o propunere referitoare la măsurile care urmează a fi adoptate. Consiliul hotărăște cu majoritate calificată.În cazul în care la expirarea unui termen de trei luni de la data înaintării propunerii către Consiliu, Consiliul nu a acționat, măsurile propuse sunt adoptate de către Comisie.Articolul 19Dispoziții de abrogarePrin prezentul regulament se abrogă directivele 72/211/CEE și 78/166/CEE.Articolul 20Intrarea în vigoarePrezentul regulament intră în vigoare în a douăzecea zi de la data publicării în Jurnalul Oficial al Comunităților Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 19 mai 1998.Pentru ConsiliuPreședinteleG. Brown[1] JO C 267, 3.9.1997, p. 1.[2] Aviz emis la 20 februarie 1998 (JO C 80, 16.3.1998).[3] JO C 19, 21.1.1998, p. 125.[4] Aviz emis la 11 septembrie 1997 (nepublicat încă în Jurnalul Oficial).[5] JO L 128, 3.6.1972, p. 28.[6] JO L 52, 23.2.1978, p. 17.[7] JO L 310, 30.11.1996, p. 1.[8] JO L 179, 1.7.1992, p. 131.[9] JO L 14, 17.1.1997, p. 1.[10] JO L 52, 22.2.1997, p. 1.[11] JO L 76, 30.3.1993, p. 1.[12] JO L 293, 24.10.1990, p. 1. Regulament astfel cum a fost modificat prin Regulamentul (CEE) nr. 761/93 al Comisiei (JO L 83, 3.4.1993, p. 1).[13] JO L 181, 28.6.1989, p. 47.--------------------------------------------------19980519ANEXA AINDUSTRIE(a) Domeniul de aplicarePrezenta anexă se aplică tuturor activităților enumerate în secțiunile C-E ale NACE Rev. 1.(b) Unitatea de observare1. Cu excepția cazului în care există alte prevederi la alineatul (2) sau în altă parte, în conformitate cu procedura prevăzută la alineatul (3), unitatea de observare pentru toate variabilele din prezenta anexă este unitatea tip de activitate.2. Pentru întreprinderile care au puține persoane angajate în activitățile secundare, unitatea de observare poate fi unitatea locală sau întreprinderea.3. Utilizarea altor unități de observare poate fi hotărâtă în conformitate cu procedura prevăzută la articolul 18.(c) Lista variabilelor1. Statisticile din prezenta anexă cuprind următoarele variabile:Variabila | Denumire |110 | Producție |120 | Cifra de afaceri |121 | Cifra de afaceri internă |122 | Cifra de afaceri externă |130 | Comenzi nou primite |131 | Comenzi interne noi |132 | Comenzi externe noi |210 | Numărul persoanelor angajate |220 | Ore lucrate |230 | Salarii brute |310 | Prețuri de producție |311 | Prețuri de producție pe piața internă |312 | Prețuri de producție pe piața externă |2. În cazul în care nu sunt disponibile prețurile de producție pe piața externă (nr. 312), această variabilă poate fi aproximată prin indicele valorii unitare (nr. 313).3. Începând cu începutul primei perioade de referință informațiile referitoare la comenzile noi (nr. 130, 131, 132) pot fi aproximate printr-un indicator principal alternativ, care poate fi calculat din datele anchetei conjuncturale. Această aproximare este permisă pentru o perioadă de 5 ani de la data intrării în vigoare a prezentului regulament. Această perioadă va fi prelungită cu încă 5 ani, cu excepția cazului în care, în conformitate cu procedura prevăzută la articolul 18, se adoptă o decizie diferită.4. Începând cu începutul primei perioade de referință informațiile referitoare la persoanele angajate (nr. 210) pot fi aproximate prin numărul salariaților (nr. 211). Această aproximare este permisă pentru o perioadă de 5 ani de la data intrării în vigoare a prezentului regulament. Această perioadă poate fi prelungită cu încă 5 ani, cu excepția cazului în care, în conformitate cu procedura prevăzută la articolul 18, se decide altfel.5. Termenul "intern" semnifică teritoriul statului membru în cauză.6. Informațiile referitoare la producție (nr. 110) nu sunt necesare pentru Diviziunea 41 și Grupa 40.3 a NACE Rev. 1.7. Informațiile referitoare la cifra de afaceri (nr. 120, 121, 122) nu sunt necesare pentru secțiunea E a NACE Rev. 1.8. Informațiile referitoare la comenzi (nr. 130, 131, 132) sunt necesare numai pentru următoarele diviziuni ale NACE Rev. 1: 17, 18, 21, 24, 27, 28, 29, 30, 31, 32, 33, 34, 35. Lista diviziunilor NACE poate fi modificată în termen de trei ani de la data intrării în vigoare a regulamentului, în conformitate cu procedura prevăzută la articolul 18.9. Informațiile referitoare la prețurile de producție sau la indicele valorii unitare (nr. 310, 311, 312 sau 313) nu sunt necesare pentru următoarele grupe ale NACE Rev. 1: 12.0, 22.1, 23.3, 29.6, 35.1, 35.3. Lista grupelor poate fi modificată în termen de trei ani de la data intrării în vigoare a regulamentului, în conformitate cu procedura prevăzută la articolul 18.(d) Formatul1. Toate variabilele, cu excepția producției (nr. 110), vor fi transmise într-o formă neajustată.2. Variabila producție (nr. 110) va fi transmisă în formă ajustată pentru zilele lucrătoare.3. În plus, statele membre pot transmite variabile ajustate sezonier și pot, de asemenea, transmite variabile în forma tendințelor ciclice. Numai în cazul în care datele nu sunt transmise în aceste forme, Comisia (Eurostat) poate produce serii ajustate sezonier și serii de tendințe ciclice pentru aceste variabile.4. Variabilele nr. 110, 310, 311, 312 și 313 vor fi transmise sub formă de indici. Toate celelalte variabile vor fi transmise fie ca indici, fie ca cifre absolute.(e) Perioada de referințăSe vor aplica următoarele perioade de referință:Variabila | Denumire |110 | lunar |120 | lunar |121 | lunar |122 | lunar |130 | lunar |131 | lunar |132 | lunar |210 | cel puțin trimestrial |220 | cel puțin trimestrial |230 | cel puțin trimestrial |310 | lunar |311 | lunar |312 sau 313 | lunar |(f) Gradul de detaliere1. Toate variabilele vor fi transmise la nivel de 2 cifre al NACE Rev. 1.2. În plus, pentru secțiunea D a NACE Rev. 1 indicele producției (nr. 110) și indicele prețurilor de producție (nr. 310, 311, 312 sau 313) vor fi transmiși la nivel de 3 sau 4 cifre al NACE Rev. 1. Indicii transmiși la nivel de 3 sau 4 cifre trebuie să reprezinte cel puțin 90 % din valoarea adăugată totală, pentru fiecare stat membru, din secțiunea D a NACE Rev. 1 într-un anumit an de bază. Aceste variabile nu trebuie transmise la aceste grade de detaliere de către acele state membre în care valoarea adăugată totală pentru secțiunea D a NACE Rev. 1 într-un anumit an de bază reprezintă sub 5 % din totalul Comunității Europene.3. Variabilele transmise la nivel de 3 sau 4 cifre al NACE Rev. 1 sunt utilizate pentru producerea indicatorilor agregați la aceste niveluri pentru ansamblul Comunității și pentru grupul statelor membre care participă la moneda unică. Acești indicatori pot fi de asemenea difuzați la nivel de 3 sau 4 cifre pentru fiecare stat membru și pentru alte grupări ale statelor membre, în cazul în care statele membre în cauză au indicat faptul că datele au o calitate satisfăcătoare.4. În plus, toate variabilele vor fi transmise pentru principalele grupări industriale, a căror definiție (în raport cu activitățile din NACE Rev. 1) va fi adoptată în conformitate cu procedura prevăzută la articolul 18.(g) Termenele de transmitere a datelor1. Variabilele vor fi transmise până la următoarele termene de după sfârșitul perioadei de referință:Variabila | Denumire |110 | 1 lună și 15 zile calendaristice |120 | 2 luni |121 | 2 luni |122 | 2 luni |130 | 1 lună și 20 zile calendaristice |131 | 1 lună și 20 zile calendaristice |132 | 1 lună și 20 zile calendaristice |210 | 3 luni |220 | 3 luni |230 | 3 luni |310 | 1 lună și 15 zile calendaristice |311 | 1 lună și 5 zile calendaristice |312 | 1 lună și 5 zile calendaristice |313 | 1 lună și 15 zile calendaristice |2. Termenul poate fi cu până la 15 zile calendaristice mai lung pentru acele state membre a căror valoare adăugată pentru secțiunile C, D și E ale NACE Rev. 1 într-un anumit an de bază reprezintă sub 3 % din totalul Comunității Europene.(h) Studii pilotPrioritățile studiilor pilot sunt următoarele:1. evaluarea posibilităților de transmitere a datelor mai devreme;2. culegerea prețurilor de producție pe piața externă;3. defalcarea variabilelor pieței externe în "Uniunea Monetară", "intra-CE" și "extra-CE";4. culegerea informațiilor pe termen scurt referitoare la înființările și desființările de întreprinderi;5. producerea informațiilor lunare referitoare la forța de muncă ocupată;6. culegerea datelor referitoare la stocuri;7. furnizarea informațiilor pentru mai multe activități decât cele enumerate la alineatele (6)-(9) ale secțiunii C;8. culegerea informațiilor referitoare la investițiile pe termen scurt;9. culegerea datelor referitoare la stocul comenzilor.(i) Prima perioadă de referințăPrima perioadă de referință pentru care trebuie transmise toate variabilele este luna ianuarie 1998 pentru datele lunare și primul trimestru pentru datele trimestriale.(j) Perioada de tranziție1. Pentru variabila producție (nr. 110), variabilele persoane angajate și ore lucrate (nr. 210, 220) și variabila prețuri de producție interne (nr. 311) se poate acorda o perioadă de tranziție de maximum 3 ani de la data intrării în vigoare a regulamentului, în conformitate cu procedura prevăzută la articolul 18. Această perioadă de tranziție poate fi prelungită cu încă doi ani în conformitate cu procedura prevăzută la articolul 18.2. Pentru toate celelalte variabile se poate acorda o perioadă de tranziție de maximum 5 ani de la data intrării în vigoare a regulamentului, în conformitate cu procedura prevăzută la articolul 18.--------------------------------------------------19980519ANEXA BCONSTRUCȚII(a) Domeniul de aplicarePrezenta anexă se aplică în cazul tuturor activităților enumerate în secțiunea F a NACE Rev. 1.(b) Unitatea de observare1. Cu excepția cazului în care există alte prevederi la alineatul (2) sau (3) sau în altă parte, în conformitate cu procedura prevăzută la alineatul (4), unitatea de observare pentru toate variabilele din prezenta anexă este unitatea tip de activitate.2. Pentru întreprinderile care au puține persoane angajate în activitățile secundare, unitatea de observare poate fi unitatea locală sau întreprinderea.3. Acolo unde este cazul, statisticile pot fi derivate din informațiile produse în conformitate cu clasificarea construcțiilor (CC).4. Utilizarea altor unități de observare poate fi hotărâtă în conformitate cu procedura prevăzută la articolul 18.(c) Lista variabilelor1. Statisticile din prezenta anexă cuprind următoarele variabile:Variabila | Denumire |110 | Producție |115 | Producția construcțiilor de clădiri |116 | Producția de construcții civile |130 | Comenzi nou primite |135 | Comenzi nou primite pentru construcții de clădiri |136 | Comenzi nou primite pentru construcții civile |210 | Numărul persoanelor angajate |220 | Ore lucrate |230 | Salarii brute |320 | Costurile construcțiilor |321 | Costurile materialelor |322 | Costurile muncii |411 | Autorizații de construcție: numărul locuințelor |412 | Autorizații de construcție: metri pătrați de suprafață utilă sau măsură alternativă a suprafeței |2. Începând cu începutul primei perioade de referință informațiile referitoare la comenzile noi (nr. 130) pot fi aproximate printr-un indicator principal alternativ, care poate fi calculat din datele anchetei conjuncturale. Această aproximare este permisă pentru o perioadă de 5 ani de la data intrării în vigoare a prezentului regulament. Această perioadă poate fi prelungită cu încă 5 ani, cu excepția cazului în care, în conformitate cu procedura prevăzută la articolul 18, se decide altfel.3. Începând cu începutul primei perioade de referință informațiile referitoare la persoanele angajate (nr. 210) pot fi aproximate prin numărul salariaților (nr. 211). Această aproximare este permisă pentru o perioadă de 5 ani de la data intrării în vigoare a prezentului regulament. Această perioadă poate fi prelungită cu încă 5 ani, cu excepția cazului în care, în conformitate cu procedura prevăzută la articolul 18, se decide altfel.4. Informațiile referitoare la variabilele comenzi noi (nr. 130, 135, 136) pot fi aproximate prin informațiile referitoare la autorizațiile de construcție. Alte aproximări ale acestor variabile și ale altora se pot defini în conformitate cu procedura prevăzută la articolul 18.5. Numai în cazul în care variabilele costurilor construcțiilor (nr. 320, 321, 322) nu sunt disponibile, acestea pot fi aproximate prin variabila prețuri de producție (nr. 310).(d) Formatul1. Toate variabilele, cu excepția producției (nr. 110), vor fi transmise într-o formă neajustată.2. Variabila producție (nr. 110) va fi transmisă în formă ajustată pentru zilele lucrătoare.3. În plus, statele membre pot transmite variabile ajustate sezonier și pot, de asemenea, transmite variabile în forma tendințelor ciclice. Numai în cazul în care datele nu sunt transmise în aceste forme, Comisia (Eurostat) poate produce serii ajustate sezonier și serii de tendințe ciclice pentru aceste variabile.4. Variabilele nr. 110, 115, 116, 320, 321 și 322 vor fi transmise sub formă de indici. Variabilele 411 și 412 vor fi transmise ca cifre absolute. Toate celelalte variabile vor fi transmise fie ca indici, fie ca cifre absolute.(e) Perioada de referințăO perioadă de referință de cel puțin un trimestru se va aplica tuturor variabilelor din prezenta anexă.(f) Gradul de detaliere1. Variabilele nr. 110, 130, 210, 220 și 230 vor fi transmise la nivel de 2 cifre al NACE Rev. 1.2. Variabilele comenzi noi (nr. 130, 135 și 136) sunt necesare numai pentru grupele 45.1 și 45.2 ale NACE Rev.1.3. Variabilele costurile construcțiilor (nr. 320, 321 și 322) sunt obligatorii numai pentru noile clădiri rezidențiale, exclusiv reședințe pentru comunități.4. Variabila autorizații de construcție (nr. 411) acoperă numai noile clădiri rezidențiale (exclusiv reședințe pentru comunități) și va fi defalcată în:(i) clădiri rezidențiale cu o singură locuință;(ii) clădiri rezidențiale cu două sau mai multe locuințe.5. Variabila autorizații de construcție (nr. 412) acoperă numai clădirile și va fi defalcată în:(i) clădiri rezidențiale cu o singură locuință;(ii) clădiri rezidențiale cu două sau mai multe locuințe;(iii) reședințe pentru comunități;(iv) clădiri pentru birouri;(v) alte clădiri.(g) Termenele de transmitere a datelor1. Variabilele vor fi transmise corespunzător următoarelor termene de la sfârșitul perioadei de referință:Variabila | Denumire |110 | 2 luni |115 | 2 luni |116 | 2 luni |130 | 3 luni |135 | 3 luni |136 | 3 luni |210 | 3 luni |220 | 3 luni |230 | 3 luni |320 | 3 luni |321 | 3 luni |322 | 3 luni |411 | 3 luni |412 | 3 luni |2. Termenul poate fi cu până la 15 zile calendaristice mai lung pentru acele state membre a căror valoare adăugată totală pentru secțiunea F a NACE Rev. 1 într-un anumit an de bază reprezintă sub 3 % din totalul Comunității Europene.(h) Studii pilotPrioritățile studiilor pilot sunt următoarele:1. furnizarea informațiilor referitoare la prețurile de producție;2. defalcarea producției (nr. 110) în lucrări noi și reparații și întreținere;3. furnizarea datelor lunare;4. defalcarea variabilelor nr. 210, 220 și 230 în construcții de clădiri și construcții civile;5. furnizarea informațiilor referitoare la costuri (nr. 320, 321 și 322) pentru alte tipuri de construcții decât clădirile rezidențiale, precum și pentru lucrările de reparații și întreținere;6. defalcarea producției de construcții de clădiri (nr. 115) în clădiri rezidențiale și nerezidențiale;7. furnizarea informațiilor referitoare la investițiile pe termen scurt;8. furnizarea informațiilor pe termen scurt referitoare la înființările și desființările de întreprinderi.(i) Primul an de referințăPrima perioadă de referință pentru care trebuie transmise toate variabilele este luna ianuarie 1998 pentru datele lunare și primul trimestru 1998 pentru datele trimestriale.(j) Perioada de tranziție1. Pentru variabila producție (nr. 110), variabilele persoane angajate și ore lucrate (nr. 210 și 220) se poate acorda o perioadă de tranziție de maximum 3 ani de la data intrării în vigoare a regulamentului, în conformitate cu procedura prevăzută la articolul 18. Această perioadă de tranziție poate fi prelungită cu încă doi ani în conformitate cu procedura prevăzută la articolul 18.2. Pentru toate celelalte variabile se poate acorda o perioadă de tranziție de maximum 5 ani de la data intrării în vigoare a regulamentului, în conformitate cu procedura prevăzută la articolul 18.--------------------------------------------------19980519ANEXA CCOMERȚUL CU AMĂNUNTUL ȘI REPARAȚIILE(a) Domeniul de aplicarePrezenta anexă se aplică în cazul tuturor activităților enumerate în diviziunea 52 a NACE Rev. 1.(b) Unitatea de observare1. Unitatea de observare pentru toate variabilele din prezenta anexă este întreprinderea.2. Utilizarea altor unități de observare poate fi hotărâtă în conformitate cu procedura prevăzută la articolul 18.(c) Lista variabilelor1. Statisticile din prezenta anexă cuprind următoarele variabile:Variabila | Denumire |120 | Cifra de afaceri |210 | Numărul persoanelor angajate |330 | Deflatorul vânzărilor |2. Informațiile referitoare la volumul vânzărilor (nr. 123) pot fi produse în locul deflatorului vânzărilor (nr. 330).3. Începând cu începutul primei perioade de referință informațiile referitoare la persoanele angajate (nr. 210) pot fi aproximate prin numărul salariaților (nr. 211). Această aproximare este permisă pentru o perioadă de 5 ani de la data intrării în vigoare a prezentului regulament. Această perioadă poate fi extinsă cu încă 5 ani, cu excepția cazului în care, în conformitate cu procedura prevăzută la articolul 18, se decide altfel.(d) Formatul1. Toate variabilele vor fi transmise într-o formă neajustată.2. Variabila cifra de afaceri (nr. 120) și variabila volumul vânzărilor (nr. 123) vor fi transmise și în formă ajustată pentru zilele lucrătoare.3. În plus, statele membre pot transmite variabile ajustate sezonier și pot, de asemenea, transmite variabile în forma tendințelor ciclice. Numai în cazul în care datele nu sunt transmise în aceste forme, Comisia (Eurostat) poate produce serii ajustate sezonier și serii de tendințe ciclice pentru aceste variabile.4. Toate variabilele vor fi transmise fie ca indici, fie ca cifre absolute.(e) Perioada de referințăSe vor aplica următoarele perioade de referință:Variabila | Perioada de referință |120 | lunar |210 | trimestrial |330 sau 123 | lunar |(f) Gradul de detaliere1. Variabila cifra de afaceri (nr. 120) și variabilele deflatorul vânzărilor/volumul vânzărilor (nr. 330/123) vor fi transmise în conformitate cu gradul de detaliere definit la alineatele (2), (3) și (4). Variabila persoane angajate (nr. 210) va fi transmisă în conformitate cu gradul de detaliere definit la alineatele (3) și (4).2. Nivelul de detaliere a regrupării claselor și grupelor NACE Rev. 1:Clasa 52.11;Clasa 52.12;Grupa 52.2;Grupa 52.3;suma claselor 52.41, 52.42 și 52.43;suma claselor 52.44, 52.45 și 52.46;suma claselor 52.47 și 52.48;Clasa 52.61.3. Niveluri agregate ale regrupării claselor și grupelor NACE Rev. 1:suma clasei 52.11 și grupei 52.2;suma clasei 52.12 și a grupelor 52.3-52.6;suma grupelor 52.1-52.6.4. Diviziunea 52Statele membre a căror valoare adăugată pentru Grupa 52.7 reprezintă sub 5 % din valoarea adăugată pentru Diviziunea 52 într-un anumit an de bază pot aproxima Diviziunea 52 prin suma grupelor 52.1-52.6.(g) Termenele de transmitere a datelor1. Variabilele vor fi transmise în termen de trei luni de la sfârșitul perioadei de referință. Variabilele vor fi transmise pentru cifra de afaceri (nr. 120) și deflatorul vânzărilor/volumul vânzărilor (nr. 330/123) în termen de două luni cu gradul de detaliere specificat la alineatele (3) și (4) ale secțiunii F.2. Termenul poate fi cu până la o lună mai mare pentru acele state membre a căror valoare adăugată totală pentru Diviziunea 52 într-un anumit an de bază reprezintă sub 3 % din totalul Comunității Europene.(h) Studii pilotPrioritățile studiilor pilot sunt următoarele:1. furnizarea unei defalcări mai detaliate a activităților;2. evaluarea posibilităților de a transmite datele mai devreme;3. culegerea informațiilor referitoare la numărul salariaților;4. culegerea informațiilor referitoare la salarii;5. utilizarea unității tip de activitate ca unitate de observare;6. culegerea informațiilor pe termen scurt referitoare la înființările și desființările de întreprinderi.(i) Primul an de referințăPrima perioadă de referință pentru care trebuie transmise toate variabilele este luna ianuarie 1998 pentru datele lunare și primul trimestru 1998 pentru datele trimestriale.(j) Perioada de tranziție1. Pentru variabila persoane angajate (nr. 210) se poate acorda o perioadă de tranziție de maximum 3 ani de la data intrării în vigoare a regulamentului, în conformitate cu procedura prevăzută la articolul 18. Această perioadă de tranziție poate fi prelungită cu încă doi ani în conformitate cu procedura prevăzută la articolul 18.2. Pentru variabila cifră de afaceri (nr. 120) la gradul de detaliere specificat la alineatul (3) din secțiunea F se poate acorda o perioadă de tranziție de maximum 2 ani de la data intrării în vigoare a regulamentului, în conformitate cu procedura prevăzută la articolul 18.3. Pentru variabila cifră de afaceri (nr. 120) la gradul de detaliere specificat la alineatele (2) și (4) din secțiunea F și deflatorul vânzărilor/volumul vânzărilor (nr. 330/123) se poate acorda o perioadă de tranziție de maximum 5 ani de la data intrării în vigoare a regulamentului, în conformitate cu procedura prevăzută la articolul 18.--------------------------------------------------19980519ANEXA DALTE SERVICII(a) Domeniul de aplicarePrezenta anexă se aplică în cazul tuturor activităților enumerate în Diviziunile 50 și 51 și în Secțiunile H, I, J, K, M, N și O ale NACE Rev. 1.(b) Unitatea de observare1. Unitatea de observare pentru toate variabilele din prezenta anexă este întreprinderea.2. Utilizarea altor unități de observare poate fi hotărâtă în conformitate cu procedura prevăzută la articolul 18.(c) Lista variabilelor1. Statisticile din prezenta anexă cuprind următoarele variabile:Variabila | Denumire |120 | Cifra de afaceri |210 | Numărul persoanelor angajate |2. Începând cu începutul primei perioade de referință informațiile referitoare la persoanele angajate (nr. 210) pot fi aproximate prin numărul salariaților (nr. 211). Această aproximare este permisă pentru o perioadă de 5 ani de la data intrării în vigoare a prezentului regulament. Această perioadă poate fi prelungită cu încă 5 ani, cu excepția cazului în care, în conformitate cu procedura prevăzută la articolul 18, se decide altfel.(d) Formatul1. Toate variabilele vor fi transmise într-o formă neajustată.2. Variabila cifră de afaceri (nr. 120) va fi transmisă în formă ajustată pentru zilele lucrătoare.3. În plus, statele membre pot transmite variabile ajustate sezonier și pot, de asemenea, transmite variabile în forma tendințelor ciclice. Numai în cazul în care datele nu sunt transmise în aceste forme, Comisia (Eurostat) poate produce serii ajustate sezonier și serii de tendințe ciclice pentru aceste variabile.4. Toate variabilele vor fi transmise fie ca indici, fie ca cifre absolute.(e) Perioada de referințăPentru variabilele din prezenta anexă se va aplica o perioadă de referință de un trimestru.(f) Gradul de detaliere1. Variabila cifră de afaceri (nr. 120) va fi transmisă în conformitate cu următoarele grupări ale NACE Rev. 1:suma 50.1, 50.3, 50.4;50.2;50.5;51, 64 fiecare la nivel de 3 cifre;50, 60, 61, 62, 63, 72 fiecare la nivel de 2 cifre;suma 74.11, 74.12, 74.13, 74.14;suma 74.2, 74.3;74.4-74.8 fiecare la nivel de 3 cifre.2. Variabila persoane angajate (nr. 210) va fi transmisă la nivel de 2 cifre al NACE Rev. 1 pentru diviziunile 50, 51, 55, 60, 61, 62, 63, 64, 72 și 74.3. Pentru diviziunile 50, 51, 64 și 74 ale NACE Rev. 1 variabila cifră de afaceri trebuie transmisă numai la nivel de 2 cifre de către acele state membre a căror valoare adăugată în aceste diviziuni ale NACE Rev. 1 într-un anumit an de bază reprezintă sub 5 % din totalul Comunității Europene.4. Pentru secțiunea I a NACE Rev. 1, variabila persoane angajate (nr. 120) trebuie transmisă numai la nivel de secțiune de către acele state membre a căror valoare adăugată în secțiunea I într-un anumit an de bază reprezintă sub 5 % din totalul Comunității Europene.(g) Termenele de transmitere a datelorVariabilele vor fi transmise în termen de trei luni de după sfârșitul perioadei de referință.(h) Studii pilotPrioritățile studiilor pilot sunt următoarele:1. culegerea informațiilor referitoare la salarii;2. culegerea informațiilor referitoare la deflatori;3. evaluarea fezabilității și relevanței culegerii datelor referitoare la:(i) agențiile de turism grupa 63.3 a NACE Rev. 1;(ii) tranzacții imobiliare diviziunea 70 a NACE Rev. 1;(iii) activități de închiriere diviziunea 71 a NACE Rev. 1;(iv) cercetare și dezvoltare diviziunea 73 a NACE Rev. 1;(v) activități de management al holdingurilor clasa 74.15 a NACE Rev. 1;(vi) secțiunile J, M, N și O ale NACE Rev.1;4. producerea unei defalcări mai detaliate;5. evaluarea posibilităților de a transmite datele mai devreme;6. culegerea informațiilor referitoare la numărul salariaților;7. utilizarea unității tip de activitate ca unitate de observare;8. culegerea informațiilor pe termen scurt referitoare la înființările și desființările de întreprinderi.(i) Prima perioadă de referințăPrima perioadă de referință pentru care trebuie transmise toate variabilele este primul trimestru 1998.(j) Perioada de tranzițiePentru toate variabilele se poate acorda o perioadă de tranziție de maximum 5 ani de la data intrării în vigoare a regulamentului, în conformitate cu procedura prevăzută la articolul 18.--------------------------------------------------